Bradul de Crăciun a ajuns la Casa Albă. Melania Trump s-a pozat cu cei care au adus bradul de cinci metri.
Bradul de Crăciun a ajuns la Casa Albă cu o căruță trasă de doi cai. Melania Trump a întâmpinat bradul ultimului său Crăciun la Casa Albă. Bradul de 5,5 metri vine din Virginia de Vest și va fi pus în Salonul Albastru.
A ajuns bradul pentru ultimul Crăciun al familiei Trump la Casa Albă, iar Melania Trump a ieșit în întâmpinarea căruțașului care a adus bradul. Armăsarii aveau hamuri cu clopoței și brăduți cu stema prezidențială în coamă.O fanfară militară a cântat colinde de Crăciun pentru atmosferă. Bradul de cinci metri și jumătate va fi pus în Salonul Albastru de la Casa Albă, acolo unde președintele întâmpină de obicei musafirii.Pomul a fost donat de o familie din Virginia de Vest. Melania s-a fotografiat cu ei, vizibil încântați că au schimbat câteva vorbe cu Prima Doamnă.